Document ID: /roh_data/filtered/Bilingualer_Corpus_interleaved-it-rm.jsonl.gz/429

This is a text translated from Italian to Rumantsch Grischun.
Accordo tariffario al posto di Consorzio tariffario Coira

Nel giugno del 2000 ai principali comuni della regione Churer Rheintal (Coira, Felsberg, Domat/Ems, Tamins, Bonaduz, Rhäzüns, Trimmis, Untervaz, Igis, Malans, Jenins e Maienfeld) è stata sottoposta la versione rielaborata del Consorzio tariffario Coira per la presa di posizione. Rispetto la prima versione sono stati eseguiti i seguenti adeguamenti: notevole diminuzione di costi soprattutto per i comuni a seguito di un livello tariffario più alto e maggiori sussidi cantonali nonché estensione della circoscrizione verso la Surselva e l'Hinterrhein.

Quale esito della presa di posizione eseguita presso i principali comuni della regione Churer Rheintal ne è adesso derivato un Accordo tariffario al posto del Consorzio tariffario. Soltanto due comuni (Igis e Rhäzüns) approvano interamente il proposto Consorzio tariffario rielaborato e sono disposti ad assumere la loro partecipazione ai costi del 55 per cento (circa da tre a dieci franchi per abitante e anno). Gli altri comuni presentano delle riserve o respingono interamente il Consorzio. Manca pertanto la disponibilità di partecipare ai costi. I principali comuni non sono interessati ad impegnarsi a favore di un Consorzio tariffario che considera anche comuni più distanti. Il comprensorio includerebbe il Churer Rheintal, la Prettigovia, il Schanfigg, la Surselva e le regioni dell'Hinterrhein. In considerazione dell'esito negativo della consultazione l'ulteriore modo di procedere è il seguente:

- Viene provvisoriamente sospesa la seconda fase della pianificazione del Consorzio.

- Al posto del Consorzio tariffario integrale, nella Val del Reno grigionese vengono creati ulteriori Accordi tariffari. Gli abbonamenti, i biglietti a più corse ed ev. anche i biglietti di sola andata saranno validi, a scelta, per la ferrovia e per l'autobus.

- Le tariffe per la ferrovia e gli autobus devono essere uguali per i medesimi percorsi (adeguamento dei differenti chilometri tariffari ferrovia/autobus).

- Viene mantenuto l'AboPlus come risultato della prima fase. AboPlus significa corsa libera su tutta la rete della città di Coira con un supplemento all'abbonamento di percorso per Coira (15 franchi al mese risp. 150 franchi all'anno).

Presa di posizione all'attenzione della Confederazione

Il Governo grigione respinge il disegno relativo alla revisione totale della legge federale concernente la dimora e il domicilio degli stranieri (LDDS). Dopo l'entrata in vigore degli accordi bilaterali con l'UE concernenti la libera circolazione delle persone, la riveduta LDDS (ex novo: legge sugli stranieri) disciplinerà soltanto ancora la situazione delle persone straniere provenienti da Paesi che non sono membri dell'UE risp. dell'EFTA. È pertanto incontestato che la legge sugli stranieri risalente al 1931 debba essere urgentemente adeguata. In questo contesto vanno tra l'altro considerate le mutate forme abitative e di lavoro, le abitudini di vita, le altre esigenze economiche e il crescente numero di persone straniere. Vanno inoltre mostrate vie che permettono di manovrare risp. gestire in Svizzera la persistente immigrazione. Il disegno non riesce però a soddisfare affatto le aspettative, prevede bensì tra l'altro analoghi diritti inalienabili nell'ambito della concessione e della proroga di permessi nonché del ricongiungimento familiare come contenuti negli accordi bilaterali. Il Governo richiede quindi una rielaborazione completa.

Aiuti umanitari

Per i seguenti progetti di soccorso e di sviluppo vengono erogati sussidi per un totale di 4'000 franchi a:

- Terre des hommes Kinderhilfe per il progetto "Assistenza sociale agli orfani (AIDS) in Tailandia" e

- Rumänienhilfe Malans a favore delle persone in stato di bisogno in Romania.

Dai Comuni

Sono approvate la revisione parziale della Costituzione del Comune di Brienz/Brinzauls e le modifiche della pianificazione locale di Peist.

Organo: Governo

Fonte: it Cancelleria di Stato dei Grigioni

Data: 09.11.2000

Accord da tariffas empè da tariffas coordinadas per la regiun da Cuira

Il zercladur 2000 han ins suttamess per la consultaziun la versiun repassada da las tariffas coordinadas per la regiun da Cuira a las vischnancas centralas da la regiun Val dal Rain grischuna (Cuira, Favugn, Domat, Tumein, Panaduz, Razén, Trimmis, Untervaz, Igis, Malans, Jenins e Maiavilla). En cumparegliaziun cun l'emprima varianta han ins fatg las sequentas adattaziuns: bler damain custs surtut per las vischnancas pervia d'in nivel da tariffas pli aut e contribuziuns chantunalas pli autas sco er pervia da l'extensiun dal territori en direcziun dal Rain anteriur e posteriur.

Sco resultat da la consultaziun tar las vischnancas centralas da la regiun Val dal Rain grischuna resulta uss in accord da tariffas empè da tariffas coordinadas. Sulettamain duas vischnancas (Igis e Razén) han approvà cumplainamain las tariffas coordinadas ch'èn vegnidas preschentadas en la versiun repassada ed èn er prontas da surpigliar lur part dals custs da 55 pertschient (circa 3 fin 10 francs per abitant/a ed onn). Las ulteriuras vischnancas han resalvas u refuseschan dal tut las tariffas coordinadas. I manca per gronda part la prontezza da sa participar als custs. Ultra da quai n'han las vischnancas centralas nagin interess da s'engaschar per tariffas coordinadas che resguardan er vischnancas pli lontanas. Il territori nov cumpigliass la Val dal Rain grischuna, il Partenz, il Scanvetg, la Surselva e las regiuns sper il Rain posteriur. Considerond il resultat negativ da la consultaziun sa preschenta la procedura futura sco suonda:

- La segunda fasa da la planisaziun da tariffas coordinadas vegn sistida ad interim.

- Empè da las tariffas coordinadas cumplessivas vegnan furmads ulteriurs accords da tariffas en la Val dal Rain grischuna. Ils abunaments, las cartas da plirs viadis ed eventualmain er ils bigliets singuls duain esser valaivels tenor giavisch tant per il tren sco er per il bus.

- Las tariffas dals trens e dals bus duain esser egualas per ils medems trajects (adattaziun da las tariffas per kilometer ch'èn differentas per tren u bus).

- L'AboPlus sco resultat da l'emprima fasa vegn mantegnì. AboPlus vul dir circulaziun libra sin l'entira rait da la citad da Cuira cunter in supplement a l'abunament da lingia a Cuira (15 francs il mais resp. 150 francs l'onn).

Consultaziun a la confederaziun

La regenza grischuna refusescha il sboz per la revisiun totala da la lescha federala davart la dimora ed il domicil dals esters (LDDE). Suenter l'entrada en vigur da la cunvegna bilaterala cun la UE davart la circulaziun libra da persunas vegn la LDDE revedida (da nov lescha davart ils esters) a reglar be anc la situaziun da persunas estras che derivan da pajais commembers da la UE u da la EFTA. Igl è incontestà che la lescha davart ils esters, datada da l'onn 1931, sto vegnir revedida urgentamain. Latiers èn er da resguardar tranter auter las furmas d'abitar e da lavurar ch'èn sa midadas, las novas modas da viver, ils basegns economics differents e la part creschenta da persunas estras. Ultra da quai ston ins mussar vias, co ch'ins duai diriger respectivamain dumagnar l'immigraziun permanenta en Svizra. Il sboz na satisfa a questas aspectativas en nagina maniera, mabain prevesa tranter auter er pretaisas da dretg sumegliantas sco ch'ellas èn cuntegnidas en la cunvegna bilaterala per il sectur da la concessiun e la prolungaziun da permissiuns sco er da las pussaivladads da prender la famiglia en Svizra. La regenza propona perquai da repassar il sboz cumplettamain.

Agid umanitar

Per ils sequents projects d'agid u da svilup vegnan pajadas contribuziuns da totalmain 4'000 francs:

- Terre des hommes agid als uffants per il project "Lavur sociala per orfens da Sida a Tailanda" e

- Agid a la Rumania, Malans, en favur d'umans en basegn che vivan en Rumania.

Da las vischnancas

La revisiun parziala da la constituziun communala da Brinzauls e las modificaziuns da la planisaziun locala da Peist vegnan approvadas.

Gremi: regenza

Funtauna: rg chanzlia chantunala dal Grischun

Data: 09.11.2000